اللي تعود يجيب مثل هذي التقارير، لا يفتكر أنه ذكي واللي يتعامل معهم أغبياء، ترى أكثر زملائك فاهمين بس ما ودهم يقطعون رزقك، وإلا من تقدم تقريرك لرئيسك وهو شاك فيه، بداية بالتواريخ وانتهاء بطريقة الكتابة، وحتى بعد ما يحول التقرير لأخصائي التوظيف يرجعها ويقول التقرير بدون ختم أو بياناته ناقصة، وكل ما وصل التقرير لاحد طلع فيه أكثر من عيب، ومع ذلك تمشي معاملتك، ولكن الله يمهل ولا يهمل، ونصيحتي لك، أنه إذا كانت زياراتك للمستشفى لا تتعدى مكتب صاحبك اللي يدبر لك الإجازة المرضية، يا ليت تفكر ولو مرة واحدة تحجز لدى العيادة النفسية المختصة حتى تجد علاجاً للخيانة المرضية التي أصابتك قبل أن تستشري وتقضي على مستقبلك!؟.